ਸਿੱਖ ਸੰਗਠਨਾਂ ਦੇ ਲਗਾਤਾਰ ਵਿਰੋਧ ਅਤੇ ਵਿਰੋਧੀ ਪਾਰਟੀਆਂ ਦੁਆਰਾ ਲਈ ਪੁਜੀਸ਼ਨ ਕਾਰਨ ਸਰਕਾਰ ਨੂੰ ਇਸ ਰਿਪੋਰਟ ਦੀ ਭਾਸ਼ਾ ਵਿਚ ਕੁੱਝ ਤਬਦੀਲੀਆਂ ਕਰਨੀਆਂ ਪਈਆਂ। 

ਇਸ ਸਾਰੇ ਵਿਵਾਦ ਬਾਰੇ ਜਾਨਣ ਲਈ ਉਸ ਰਿਪੋਰਟ ’ਤੇ ਨਜ਼ਰ ਮਾਰਨੀ ਜ਼ਰੂਰੀ ਹੈ, ਜਿਸ ਦੇ ਅਧਾਰ 'ਤੇ ਇਹ ਸਮੁੱਚਾ ਵਿਵਾਦ ਉੱਠਿਆ।

ਇਹ ਰਿਪੋਰਟ ਕੈਨੇਡਾ ਦੀ ਫੈਡਰਲ ਸਰਕਾਰ ਦੇ ਮਹਿਕਮੇ ਪਬਲਿਕ ਸੇਫਟੀ ਕੈਨੇਡਾ ਰਾਹੀਂ ਤਿਆਰ ਕੀਤੀ ਜਾਂਦੀ ਹੈ। ਮੁਲਕ ਦੀ ਮੌਜੂਦਾ ਲਿਬਰਲ ਸਰਕਾਰ ਵਿੱਚ ਰਾਲਫ ਗੁਡੇਲ ਪਬਲਿਕ ਸੇਫਟੀ ਮਨਿਸਟਰ ਹਨ। ਹਰ ਥਾਂ ਹੀ ਸਰਕਾਰੀ ਮਹਿਕਮੇ ਲਗਾਤਾਰ ਆਪਣੇ ਮਹਿਕਮੇ ਸਬੰਧੀ ਰਿਪੋਰਟਾਂ ਤਿਆਰ ਕਰਦੇ ਰਹਿੰਦੇ ਹਨ। 

ਅੰਦਰੂਨੀ ਖ਼ਤਰੇ ਸਬੰਧੀ ਰਿਪੋਰਟਾਂ

ਪਬਲਿਕ ਸੇਫਟੀ ਕੈਨੇਡਾ ਦੁਆਰਾ ਮੁਲਕ ਵਿੱਚ ਅੰਦਰੂਨੀ ਸੁਰੱਖਿਆ ਨੂੰ ਖਤਰੇ ਸਬੰਧੀ ਰਿਪੋਰਟਾਂ ਤਿਆਰ ਕੀਤੀਆਂ ਜਾਂਦੀਆਂ ਹਨ ਅਤੇ ਇਸੇ ਤਰ੍ਹਾਂ ਦੀ ਇੱਕ ਰਿਪੋਰਟ 2018 ਵਿੱਚ ਮੁਲਕ ਅੰਦਰ ਅੱਤਵਾਦੀ ਹਿੰਸਾ ਦੇ ਸੰਭਾਵੀ ਖਤਰਿਆਂ ਬਾਰੇ ਤਿਆਰ ਕੀਤੀ ਗਈ ਸੀ। 

ਇਹ ਵੀ ਪੜ੍ਹੋ:

ਰਿਪੋਰਟ ਨੇ ਪੰਜ ਤਰ੍ਹਾਂ ਦੇ ਅਜਿਹੇ ਅੱਤਵਾਦੀ ਗਰੁੱਪਾਂ ਦੀ ਪਛਾਣ ਕੀਤੀ ਹੈ, ਜਿਹੜੇ ਇਸ ਸਾਲ ਵਿੱਚ ਮੁਲਕ ਅੰਦਰ ਜਨਤਕ ਸੁਰੱਖਿਆ ਨੂੰ ਕੋਈ ਖਤਰਾ ਬਣ ਸਕਦੇ ਸਨ।

ਇਨ੍ਹਾਂ ਪੰਜ ਗਰੁੱਪਾਂ ਵਿੱਚ ਸਭ ਤੋਂ ਉੱਤੇ ਸੁੰਨੀ ਇਸਲਾਮਿਕ ਇੰਤਹਾਪਸੰਦੀ ਹੈ, ਜਿਸ ਵਿੱਚ ਅਲਕਾਇਦਾ ਅਤੇ ਇਸਲਾਮਿਕ ਸਟੇਟ ਜਿਹੇ ਸੁੰਨੀ ਇਸਲਾਮਿਕ ਵਿਚਾਰਧਾਰਾ ਨਾਲ ਜੁੜੇ ਕੱਟੜਵਾਦੀ ਗਰੁੱਪ ਹਨ। 

ਦੂਜਾ ਵਰਗ ਸੱਜੇ-ਪੱਖੀ ਅੱਤਵਾਦ ਹੈ, ਜਿਹੜਾ ਬਹੁ-ਗਿਣਤੀ ਗੋਰੀ ਕਮਿਊਨਿਟੀ ਵਿੱਚ ਪੈਦਾ ਹੋਏ ਨਸਲਵਾਦੀ ਹਿੰਸਕ ਗਰੁੱਪਾਂ ਜਾਂ ਵਿਅਕਤੀਆਂ ਵੱਲੋਂ ਹੋ ਸਕਦਾ ਹੈ, ਜਿਸ ਤਰ੍ਹਾਂ 29 ਜਨਵਰੀ, 2017 ਨੂੰ ਕਿਊਬੈਕ ਵਿੱਚ ਕਿਸੇ ਨਸਲੀ ਹਿੰਸਾ ਤੋਂ ਪ੍ਰੇਰਿਤ ਸ਼ਖ਼ਸ ਇੱਕ ਮਸਜਿਦ ਵਿੱਚ ਗੋਲੀ ਚਲਾ ਕੇ ਕਈ ਲੋਕ ਮਾਰ ਦਿੱਤੇ ਸੀ। ਕੁਝ ਦਿਨ ਪਹਿਲਾਂ ਨਿਊਜ਼ੀਲੈਂਡ ਦੀ ਇੱਕ ਮਸਜਿਦ ਵਿੱਚ ਗੋਲੀਆਂ ਚਲਾਉਣ ਵਾਲਾ ਵਿਅਕਤੀ ਵੀ ਇਸੇ ਤਰਾਂ ਦੀ ਵਿਚਾਰਧਾਰਾ ਤੋਂ ਪ੍ਰੇਰਿਤ ਸੀ।

ਤੀਜੇ ਵਰਗ ਵਿੱਚ ਸਿੱਖ ਖਾਲਿਸਤਾਨੀ ਗਰੁੱਪਾਂ ਵੱਲੋਂ ਅੱਤਵਾਦੀ ਹਿੰਸਾ ਦੇ ਖਤਰੇ ਦੀ ਗੱਲ ਕੀਤੀ ਗਈ ਸੀ, ਜਿਸ ਵਿੱਚ ਬੱਬਰ ਖਾਲਸਾ ਅਤੇ ਇੰਟਰਨੈਸ਼ਨਲ ਸਿੱਖ ਯੂਥ ਫੈਡਰੇਸ਼ਨ ਨਾਂ ਦੇ ਦੋ ਗਰੁੱਪਾਂ ਦਾ ਸਪੱਸ਼ਟ ਜ਼ਿਕਰ ਕੀਤਾ। ਚੌਥਾ ਵਰਗ ਸ਼ੀਆ ਇੰਤਹਾਪਸੰਦੀ ਗਰੁੱਪਾਂ ਦਾ ਹੈ, ਜਿਸ ਵਿੱਚ ਲੈਬਨਾਨ ਦਾ ਗਰੁੱਪ ਹਿਜ਼ਬੁੱਲਾ ਸ਼ਾਮਲ ਹੈ। ਇਸ ਗਰੁੱਪ ਦੇ ਹਮਾਇਤੀ ਜਾਂ ਇਸ ਲਈ ਫੰਡ ਜੁਟਾਉਣ ਵਾਲੇ ਗਲੋਬਲ ਨੈੱਟਵਰਕ ਦੇ ਬੰਦੇ ਕੈਨੇਡਾ ਅੰਦਰ ਵੀ ਹਨ। 

ਪੰਜਵੇਂ ਵਰਗ ਵਿੱਚ ਉਹ ਕੈਨੇਡੀਅਨ ਅੱਤਵਾਦੀ ਸਨ, ਜਿਹੜੇ ਇਸਲਾਮਿਕ ਜਾਂ ਅਲ-ਕਾਇਦਾ ਜਿਹੇ ਸੰਗਠਨਾਂ ਦੀ ਹਮਾਇਤ ਲਈ ਕੈਨੇਡਾ ਵਿੱਚੋਂ ਦੂਜੇ ਮੁਲਕਾਂ 'ਚ ਗਏ ਜਾਂ ਅਜੇ ਵੀ ਉੱਥੇ ਸਰਗਰਮ ਹਨ। ਰਿਪੋਰਟ ਵਿੱਚ ਕਿਹਾ ਗਿਆ ਹੈ ਕਿ ਇਸ ਵੇਲੇ 190 ਅਜਿਹੇ ਕੈਨੇਡੀਅਨ ਅੱਤਵਾਦੀ ਸੀਰੀਆ, ਇਰਾਕ ਆਦਿ ਮੁਲਕਾਂ ਵਿੱਚ ਸਰਗਰਮ ਹਨ।

ਸਿੱਖ ਸੰਗਠਨਾਂ ਦਾ ਇਤਰਾਜ਼ ਸੀ ਕਿ ਰਿਪੋਰਟ ਵਿੱਚ ਸਿੱਖ ਅੱਤਵਾਦ ਦੇ ਖਤਰੇ ਦੀ ਗੱਲ ਕਰਨ ਨਾਲ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕੀ ਅੱਤਵਾਦੀ ਹਿੰਦੂ, ਸਿੱਖ ਜਾਂ ਮੁਸਲਮਾਨ ਧਰਮਾਂ ਦੇ ਨੁਮਾਇੰਦੇ ਹੋ ਸਕਦੇ ਨੇ - ਨਜ਼ਰੀਆ